Ceea ce facem toată ziua determină ceea ce ni se întâmplă, a declarat Alina Bădic, realizatoarea emisiunii "360 de grade", marți, pe B1 TV, la "News Pass" cu Laura Chiriac.
"Apropo de modul în care trăim și alegem să trăim, există două tipuri de energii în această perioadă, de fapt, de când lumea și Pământul, viața și anti-viața. Depinde cum ne poziționăm. Acum, dacă tot suntem vii, ideal ar fi să ne conectăm la viață, nu să ne gândim la moarte. Sigur, dacă moartea este privită într-un mod filosofic, nu te agresează absolut deloc, pentru că ea are o logică în natură că, altfel, n-ar fi lăsată", a spus Alina Bădic, care a vorbit pe B1 TV și despre protecția copiilor, și despre specificul perioadei.
"Este filosofia saturniană, «spune-mi cu ce te ocupi ca să îți spun cine ești». Ceea ce facem toată ziua automat este o logică, un dat al firii. De multe ori ne supărăm și multă lume spune, «sunt blestemat», «nu mi-a mers bine», «am ghinion», «a pus ochii pe mine», «m-a deocheat», nu! Tu, noi ne condiționăm, pentru că ceea ce facem toată ziua, practic, determină ceea ce ni se întâmplă. Câte persoane am văzut noi să fie vesele, pozitive, să emane bunătate, să fie joviale chiar și dacă sunt jignite sau tulburate în trafic sau oriunde se duc, totuși, să fie permanent agresate? Nu, pentru că ele emană lucrurile acestea", a continuat Alina Bădic.
"În schimb, dacă ne enervăm, ne supărăm, tot timpul suntem măcinați de câteva ceva, automat că vor începe situații care să ne corecteze (…). Luna nu întâmplător, care este responsabilă cu cotidianul, reprezintă și ceea ce declanșează procesul îmbătrânirii, respectiv al îmbolnăvirii, și atunci de foarte multe ori o să observați că ceea ce ne îmbolnăvește sau ceea ce ne tulbură, ceea ce ne scade vibrația, ceea ce ne înconjoară cu întuneric și cu energie densă (…) este tot ceea ce facem noi peste zi", a adăugat ea.